একেদিনাই ২০০০ টকা পৰ্যন্ত সস্তা হ'ল সোণ, ৰূপৰ দামত হ্ৰাস পালে ৬০০০ টকা পৰ্যন্ত!- News18 Assam\nএকেদিনাই ২০০০ টকা পৰ্যন্ত সস্তা হ'ল সোণ, ৰূপৰ দামত হ্ৰাস পালে ৬০০০ টকা!\nআন্তর্জাতিক বাজারে শুক্রবার সোনার দাম কমে ১৮৪৯.০১ ডলার প্রতি আউন্স হয়ে গিয়েছিল ।\nNews18 Assam । News18 Assam । January 11, 2021, 1:44 PM IST\nভাৰতীয় বজাৰত একেদিনাই সোণ আৰু ৰূপৰ দাম ব্যাপক ভাবে হ্ৰাস পোৱা দেখিবলৈ পোৱা গৈছে। এম চি এক্সে শুকুৰবাৰে অৰ্থাত্ ৮ জানুৱাৰীত গোল্ড ফিউচাৰ প্ৰতি ১০ গ্ৰামত ২০৬৮ টকা হ্ৰাস পাই ৪৮,৮১৮ টকা হৈছেগৈ। আনহাতে চিলভাৰ ফিউচাৰ ৮.৮ শতাংশ অৰ্থাত্ ৬,১০০ টকা প্ৰতি কিলোগ্ৰামত হ্ৰাস পাই ৬৩,৮৫০ টকা হৈছেগৈ। কিন্তু শুকুৰবাৰে সোণ আৰু ৰূপৰ দাম হঠাত্ কিয় হ্ৰাস পালে?\nআন্তৰ্জাতিক বজাৰত সোণ আৰু ৰূপৰ দাম হ্ৰাস পোৱাৰ পিছত ভাৰতৰ বজাৰতো ইয়াৰ প্ৰভাৱ পৰিছে। বিশেষজ্ঞৰ মতে, আমেৰিকাৰ নতুন চৰকাৰ গঠন হোৱাৰ লগতে ৰিলিফ পেকেজ ঘোষণাৰ সম্ভাৱনা থকাৰ বাবে ইউ এচ ট্ৰেজাৰী ইল্ড উৰ্ধ্বমুখী হৈছে। জনাইছে যে, যে, প্ৰতি ১০ গ্ৰাম সোণৰ দাম ৫২,০০০ ৰ পৰা ৪৮,৫০০ টকাৰ মাজত থকাৰ সম্ভাৱনা বেছি।\nআন্তৰ্জাতিক বজাৰত শুকুৰবাৰে সোণৰ দাম হ্ৰাস পাই ১৮৪৯.০১ ডলাৰ প্ৰতি আউন্স হৈছিল। ৰূপৰ দাম ৬.৫ শতাংশ হ্ৰাস পাই ২৫.৪২ ডলাৰ প্ৰতি আউন্স হৈছিল। ৭ আগষ্ট ২০২০ত সোণৰ দাম প্ৰতি ১০ গ্ৰামত ৫৬,২০০ টকা পৰ্যন্ত বৃদ্ধি হৈছিল। সেইদৰে ৰূপৰ দাম হৈছিল গৈ প্ৰতি কিলোত ৭৭ হাজাৰ টকা পৰ্যন্ত। তেতিয়াৰ পৰা এতিয়ালৈকে সোণৰ দাম হ্ৰাস পাইছে ৭৪০০ টকা আৰু ৰূপৰ দাম হ্ৰাস পাইছে ১৩,০০০ টকা।\n২০২১ চনত সোণৰ দাম ব্যাপক ভাবে বৃদ্ধি পাব পাৰে বুলি অনুমান কৰিছে বিশেষজ্ঞই। জনাইছে যে, সোণৰ দাম প্ৰতি ১০ গ্ৰামত ৬৫ হাজাৰ পৰ্যন্ত বাঢ়িব পাৰে।
